Asiakirjahallinnan perusteet haltuun! - ePressi
Asiakirjahallinnan perusteet haltuun!
8.9.2017, 12:48
Tunnetko asiakirjahallintaa säätelevät ohjeet ja määräykset? Mitä tarkoittaa pysyvä säilyttäminen? Tiedätkö, mikä on TOS ja mihin sitä tarvitaan? Saako tietoja säilyttää pelkästään digitaalisessa muodossa? Näihin ja moniin muihin kysymyksiin vastaukset saat Kansallisarkiston asiakirjahallinnan peruskurssilla.
Asiakirjahallinnan peruskurssin tavoitteena on antaa kokonaiskuva analogisen ja digitaalisen asiakirjahallinnan perusasioista. Kurssin aikana selkiytetään keskeisiä käsitteitä ja määritelmiä sekä pohditaan tiedonohjauksen keskeisten asiakirjatietojen hallintavälineiden merkitystä ja niiden keskinäisiä suhteita.
Lisäksi peruskurssilla kerrotaan, mitä hyötyä on asiakirjojen asianmukaisesta säilyttämisestä ja käsittelystä niin toiminnan rationaalisuuden kuin asiakirjallisen kulttuuriperinnön näkökulmasta.
Tänä vuonna vielä kolme peruskurssia
Kansallisarkisto järjestää loppuvuonna 2017 kolme asiakirjahallinnan peruskurssia kolmella eri paikkakunnalla seuraavasti:
Mikkeli 3.10.-26.10.2017, viimeinen ilmoittautumispäivä 25.9.
Turku 10.10.-2.11.2017, viimeinen ilmoittautumispäivä 2.10.
Hämeenlinna 21.11.-14.12.2017, viimeinen ilmoittautumispäivä 13.11.
Peruskurssi soveltuu erityisesti valtionhallinnon ja kunnallishallinnon asiakirjahallinnan tehtäviä hoitaville henkilöille, mutta myös arkistoalasta kiinnostuneille ja yksityissektorin edustajille.
Tarkemmat kurssiohjelmat, hintatiedot ja ilmoittautuminen Kansallisarkiston kurssijärjestelmän kautta.
Kansallisarkistossa peruskurssista lisätietoa antavat:
Mikkeli: ylitarkastaja Pentti Hiltunen, pentti.hiltunen@arkisto.fi, puh. 029 533 7205
Turku: ylitarkastaja Marita Vallenius, marita.vallenius@arkisto.fi, puh. 029 533 7275
Hämeenlinna: ylitarkastaja Mervi Lampi, mervi.lampi@arkisto.fi, puh. 029 533 7144